**DĖL STATYBOS IR INFRASTRUKTŪROS PLĖTROS SKYRIAUS STATYBOS OBJEKTŲ 2021 METAMS SĄRAŠO PATVIRTINIMO**

2021 m. kovo 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, 4 dalimi, Rokiškio rajono savivaldybės taryba n u s p r e n d ž i a:

Patvirtinti Statybos ir infrastruktūros plėtros skyriaus 2021 metų savivaldybės kapitalo investicijų ir ilgalaikio turto remonto objektų sąrašą (pridedama).

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Vida Paukštienė

PATVIRTINTA

 Rokiškio rajono savivaldybės tarybos

 2021 m. kovo 26 d. sprendimu Nr. TS-

**2021 METŲ SAVIVALDYBĖS KAPITALO INVESTICIJŲ IR**

**ILGALAIKIO TURTO REMONTO**

**OBJEKTŲ SĄRAŠAS**

1. Rokiškio Juozo - Tumo Vaižganto gimnazija.
2. Rokiškio r. Kamajų A. Strazdo gimnazija (Jūžintų skyrius).
3. Rokiškio r. Juodupės vaikų lopšelis-darželis.
4. Rokiškio Juozo Tūbelio progimnazija.
5. Rokiškio r. Juodupės gimnazija.
6. Rokiškio Senamiesčio progimnazija.
7. Rokiškio pagrindinė mokykla.
8. Rokiškio lopšelis-darželis „Nykštukas“.
9. Rokiškio lošelis/darželis „Varpelis“.
10. Rokiškio lopšelis/darželis „Pumpurėlis“.
11. Rokiškio r. Pandėlio gimnazija.
12. Rokiškio r. Obelių lopšelis/darželis „Obelėlė“.
13. Rokiškio mokykla/darželis „Ąžuoliukas“ (Kavoliškio skyrius).
14. Rokiškio pedagoginė-psichologinė tarnyba.
15. VšĮ Rokiškio psichikos sveikatos centras.
16. Rokiškio kūno kultūros ir sporto centras.
17. Rokiškio krašto muziejus.
18. Rokiškio Rudolfo Lymano muzikos mokykla.
19. Rokiškio kultūros centras.
20. Rokiškio socialinės paramos centras (Jūžintų dienos centras, filialas J. Basanavičiaus 8, Obelių savarankiško gyvenimo namai) .
21. VšĮ Rokiškio jaunimo centras.
22. ES lėšomis įvykdytų darbų draudimo paslaugų ir rinkliavų už statybos leidimus apmokėjimas.
23. Projektų techninės dokumentacijos rengimas objektams, kuriuose bus atliekamas paprastasis remontas, kapitalinis remontas, rekonstrukcija ar nauja statyba ir ekspertizė.
24. Užbaigtų objektų inventorizavimas.
25. Netinkamos išlaidos KPPP lėšomis finansuojamų objektų.
26. Prisidėjimas prie Kultūros paveldo departamento prie Kultūros ministerijos finansuojamų objektų.
27. Rokiškio r. Juodupės seniūnijoje esančio daugiabučio pastato (adresu Pergalės g.12, Juodupė, Rokiškio r.) griovimo darbai.
28. Rokiškio rajono savivaldybės administracija (garažo stogo remontas).
29. Seniūnijoms priklausančių pastatų neeilinė, kasmetinė techninė priežiūra.
30. Rokiškio rajono savivaldybės administracijos Kamajų seniūnija.
31. Rokiškio rajono savivaldybės administracijos Pandėlio seniūnija.
32. Rokiškio rajono savivaldybės administracijos Kriaunų seniūnija.
33. Rokiškio rajono savivaldybės administracijos Jūžintų seniūnija.
34. Rokiškio rajono savivaldybės administracijos Panemunėlio seniūnija.
35. Rokiškio rajono savivaldybės administracijos Rokiškio kaimiškoji seniūnija.
36. Rokiškio rajono savivaldybės administracijos Obelių seniūnija.
37. Rokiškio rajono savivaldybės administracijos Juodupės seniūnija.
38. Rokiškio rajono savivaldybės administracijos Kazliškio seniūnija.
39. Pandėlio universalus daugiafunkcinis centras.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**SPRENDIMO**

**„DĖL STATYBOS IR INFRASTRUKTŪROS PLĖTROS SKYRIAUS STATYBOS OBJEKTŲ 2021 METAMS SĄRAŠO PATVIRTINIMO“**

 **AIŠKINAMASIS RAŠTAS**

**Parengto sprendimo projekto tikslai ir uždaviniai:**

Šiuo sprendimo projektupateikiamas Statybos ir infrastruktūros plėtros skyriaus 2021 metų savivaldybės kapitalo investicijų ir ilgalaikio turto remonto objektų sąrašas ir prašoma tarybos sprendimu jam pritarti.

**Šiuo metu esantis teisinis reglamentavimas**: Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas. Rokiškio rajono savivaldybės tarybos 2021 m. vasario 26 d. sprendimas Nr. TS-3 „Dėl Rokiškio rajono savivaldybės biudžeto 2021 metams patvirtinimo“.

 **Sprendimo projekto esmė:**

Pagal gautus prašymus seniūnijų bei savivaldybei priklausančių įstaigų buvo vykstama į vietą ir atliekami sąmatiniai skaičiavimai. Lėšų poreikis įvertinus prašymus ir projektų techninės dokumentacijos rengimą bei KPPP finansuojamų objektų netinkamas išlaidas yra 1 524 250 Eurai. Statybos ir infrastruktūros plėtros skyriui 2021 metams skirti asignavimai yra 400 000 Eurai. Iš jų būtina skirti Projektų techninės dokumentacijos rengimui ir ekspertizės paslaugų atlikimui objektuose, kuriuose bus atliekamas paprastasis remontas, kapitalinis remontas ir rekonstrukcija, KPPP lėšomis finansuojamų objektų netinkamų išlaidų apmokėjimui, Kultūros paveldo finansuojamiems darbams, seniūnijoms priklausančių pastatų neeilinei kasmetinei techninei priežiūrai, užbaigtų objektų inventorizavimui, rinkliavai už statybą leidžiančius dokumentus ir draudimui,

 Komisijos narių sutarimu dalis lėšų turi būti paskirstytos minimaliai atsižvelgiant į Panevėžio visuomenės sveikatos centro surašytus reikalavimus ugdymo įstaigoms, bei seniūnijoms priklausančių pastatų daliniam remontui (prastos būlės langų pakeitimui, daliniam stogų remontui, gerbūvio sutvarkymui, sanitarinių mazgų daliniam remontui, šildymo sistemos atnaujinimui, išorės sienų daliniam šiltinimui, vidaus patalpų daliniam remontui). Lėšų paskirstymas pridedamas.

Dalis Kapitalo investicijoms ir ilgalaikio turto remontui skirtų asignavimų numatoma panaudoti 2021 metais planuojamų vykdyti projektų, finansuojamų iš ES ir kitų fondų paramos, prisidėjimui. Planuojami vykdyti projektai pateikti 2021 m. vasario 26 d. sprendimo Nr. TS-3 8 priede.

**Galimos pasekmės, priėmus siūlomą tarybos sprendimo projektą:**

**teigiamos -** atlikus remonto darbus nurodytuose objektuose pagerės įstaigose, vykdančiose ikimokyklinio, priešmokyklinio ir mokyklinio ugdymo programas, higienos normos bei bendrieji sveikatos saugos reikalavimai, pagerės seniūnijoms priklausančių pastatų būklė, sumažės sąnaudos pastatų šildymui.

**neigiamos -** neigiamų pasekmių nebus.

**Kokia sprendimo nauda Rokiškio rajono gyventojams.**

 Rokiškio rajono suaugę gyventojai turės galimybę laisvalaikiu naudotis jaukesnėmis patalpomis bibliotekose ar kultūros įstaigose, vaikai ir jaunimas lankysis ugdymo įstaigose, kurios atitiks higienos normas bei bendruosius sveikatos saugos reikalavimus.

**Finansavimo šaltiniai ir lėšų poreikis:** Lėšos reikalingos pateiktų objektų remontuinumatoma finansuoti iš Rokiškio rajono savivaldybės 2021 metams patvirtinto biudžeto Statybos ir infrastruktūros plėtros skyriui skirtų asignavimų kapitalo investicijoms ir ilgalaikio turto remontui.

 (2021 m. vasario 26 d. sprendimo Nr. TS-3 5 priedo eilutė), neskaitant prisidėjimų prie įgyvendinamų projektų. Prisidėjimai prie įgyvendinamų projektų yra numatyti 2021 m. vasario 26 d. sprendimo Nr. TS-3 8 priede.

Tikslus lėšų poreikis paaiškės atlikus viešuosius pirkimus paslaugų ir darbų atlikimui.

**Suderinamumas su Lietuvos Respublikos galiojančiais teisės norminiais aktais:**

Projektas neprieštarauja galiojantiems teisės aktams

 **Antikorupcinis vertinimas. T**eisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Rengė:

Statybos ir infrastruktūros plėtros skyriaus

vedėja

Vida Paukštienė

|  |
| --- |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_